Vatnstjón í byggingum háskóla Íslands er metið á hundruð milljóna. Þúsundir lítra af vatni flæddu um háskólasvæðið í nótt, þegar kaldavatnslögn við Suðurgötu rofnaði. Forstöðumanni Árnastofnunar brá mjög þegar hún fékk fréttirnar, en handritaarfur þjóðarinnar er óskaddaður.
Mikið tjón varð í flestum byggingum Háskóla Íslands í nótt þegar þúsundir tonna af vatni flæddu um svæðið. Vatnið kom úr gamalli Kaldavatnslögn sem Veitur hafa unnið að viðgerðum á í meira en ár.
Sagði Kristinn Jóhannesson Sigríður Hagalín Björnsdóttir tók saman
(Viðvörunarbjöllur ) Hér er allt á floti, einn og hálfur metri af vatni kominn inn í göngin hérna, þetta er skelfilegt!
Þetta voru fyrstu viðbrögð Björns Auðuns Magnússonar, deildarstjóra reksturs fasteigna Háskólans, þegar hann kom í kjallara Háskólatorgs í nótt. Myndskeið hans af aðstæðum má sjá á ruv.is. Sjálfvirk glerhurð hélt vatninu í skefjum um stund, en brast skömmu síðar og flæddi um kjallarann. Eyðileggingin er mikil og erfitt að sjá að kennt verði í kennslustofum og fyrirlestrarsölum á næstunni. Tjónið hefði þó getað orðið mun alvarlegra, og óbætanlegt. Handritaarfur þjóðarinnar er varðveittur á Árnastofnun, í kjallara Árnagarðs. Þar á meðal eru Konungsbók Eddukvæða og Flateyjarbók. Guðrún Nordal er forstöðumaður Árnastofnunar.
Guðrún segir að vel sé búið um handritin á stofnuninni, en öryggisráðstafanir verði þó enn betri í Húsi íslenskunnar sem nú er í byggingu.
Aðrar byggingar sluppu ekki eins vel og Árnagarður. Þúsundir tonna af vatni fossuðu inn í kjallara margra þeirra eftir að stór kaldavatnslögn við Suðurgötu gaf sig. Lögnin er frá 1961 og hafa viðgerðir staðið yfir í rúmt ár. Veitur eru að kanna hvað fór úrskeiðis. Vatnið fossaði um háskólasvæðið í meira en klukkustund áður en tókst að stöðva rennslið. Aðalbygging, Lögberg, Gimli, Háskólatorg og Stúdentakjallarinn eru illa leikin eftir flóðið. Slökkviliðsmenn og starfsfólk Háskólans var í óða önn að dæla burt vatni og bjarga því sem bjargað yrði þegar fréttastofa kom að í morgun, en Kristinn Jóhannesson sviðsstjóri framkvæmda og tæknimála Háskólans segir tjónið mikið.
Mér líst bara ekkert á stöðuna.
Mikið tjón varð í nokkrum byggingum Háskóla Íslands í nótt þegar þúsundir tonna af vatni flæddu um svæðið. Vatnið kom úr gamalli kaldavatnslögn sem Veitur hafa unnið að viðgerðum á í meira en ár. Við fyrstu sýn er tjónið metið á hundruð milljóna króna. Betur fór þó en á horfðist, því handritaarfur þjóðarinnar og listasafn Háskólans eru ósködduð.